Εκτεταμένο Σύμπαν της DC

Το Εκτεταμένο Σύμπαν της DC (Αγγλικά: DC Extended Universe / Συντομογραφία: DCEU) είναι ένα αμερικανικό franchise και κοινό κινηματογραφικό σύμπαν που επικεντρώνεται σε μια σειρά από σούπερ-ηρωικές ταινίες, που διανέμονται από την Warner Bros. Pictures και βασίζονται σε χαρακτήρες που εμφανίζονται σε αμερικανικά βιβλία κόμικς από την DC Comics. Το κοινό σύμπαν, όπως και το πρωτότυπο σύμπαν της DC σε κόμικς και τηλεοπτικά προγράμματα, δημιουργήθηκε με τη διέλευση κοινών χαρακτήρων, ηθοποιών, τοποθεσιών και ιστοριών στις ταινίες του franchise. Οι ταινίες κυκλοφορούν από το 2013 και μέχρι σήμερα η Warner Bros. έχει διανείμει 9 ταινίες. Bασικοί χαρακτήρες που πρωταγωνιστούν στο εκτεταμένο σύμπαν της DC είναι ο Superman, o Batman, η Wonder Woman, o Aquaman, o Flash, o Cybrog, η Harley Quinn, κ.α. .

Η Warner Bros. είχε σχέδια να ενώσει πολλούς χαρακτήρες της DC σε ταινίες από το 2002, όταν ο Βόλφγκανγκ Πέτερσεν θα σκηνοθετούσε μια ταινία crossover με τον Batman και τον Superman. Μια ταινία Justice League θα κυκλοφορούσε το 2008 αλλά ακυρώθηκε. Το σύμπαν της DC θα ξεκινούσε το 2011 με την ταινία Green Lantern (2011) αλλά μετά την απογοήτευση της τα sequel της ταινίας ακυρώθηκαν και το σύμπαν ξεκίνησε το 2013.

Το DCEU ξεκίνησε με την ταινία Άνθρωπος από Ατσάλι (2013), που ήταν reboot της σειράς ταινιών Superman, και το ακολούθησε το Batman v Superman: Η Αυγή της Δικαιοσύνης (2016), που ήταν reboot της σειράς ταινιών Batman. Αυτές τις ταινίες τις ακολούθησαν τα Ομάδα Αυτοκτονίας (2016), Wonder Woman (2017), Justice League (2017) (η ολοκληρωμένη έκδοση Zack Snyder's Justice League κυκλοφόρησε το 2021), Aquaman (2018), Shazam! (2019), Αρπακτικά Πτηνά (2020), Wonder Woman 1984 (2020), The Suicide Squad (2021) και Black Adam (2022). Η μελλοντικές ταινίες συμπεριλαμβάνουν τα Shazam! Η Οργή των Θεών, The Flash, Blue Beetle και Ο Aquaman και το Χαμένο Βασίλειο, που θα κυκλοφορήσουν το 2023. Το DCEU επεκτάθηκε δημιουργώντας σειρές για την streaming υπηρεσία HBO Max, ξεκινώντας με το Peacemaker το 2022. Το The Flash θα κάνει crossover με τις ταινίες του Τιμ Μπάρτον Μπάτμαν και Ο Μπάτμαν Επιστρέφει μέσω της εκδοχής του Batman που υποδύεται ο Μάικλ Κίτον. 

Το DCEU είναι η δωδέκατη πιο κερδοφόρα σειρά ταινιών όλων των εποχών, έχοντας βγάλει $5.8 δισεκατομμύρια στο παγκόσμιο box office. Η πιο κερδοφόρα ταινία της σειράς, το Aquaman έβγαλε $1.15 δισεκατομμύρια στο παγκόσμιο box office, κάνοντας το την πιο κερδοφόρα ταινία της DC. Το DCEU έχει λάβει γενικά ανάμεικτες κριτικές.

Ταινίες

Τον Αύγουστο του 2022, ο CEO των Warner Bros. Discovery Ντέιβιντ Ζάσλαβ δήλωσε ότι η εταιρία έχει ένα πλάνο 10 χρόνων, παρόμοιο σε προσέγγιση με αυτό της Marvel Studios στο Κινηματογραφικό Σύμπαν της Marvel. Οι βασικοί χαρακτήρες των ταινιών από εδώ και πέρα θα είναι ο Batman, ο Superman και η Wonder Woman. 

Άλλες πιθανές ταινίες 

 The Amazons: Τον Δεκέμβριο του 2019 η Πάτι Τζένκινς ανακοίνωσε μια spin-off ταινία Wonder Woman για της Αμαζόνες. Η Τζένκινς θα είναι παραγωγός, με την ιστορία ακόμα να σχεδιάζεται, αλλά δεν είναι σίγουρη πότε θε ξεκινήσει η παραγωγή. Αργότερα όμως δήλωσε ότι αυτή και ο Τζέοφ Τζονς έχουν γράψει το σενάριο και ότι η ταινία θα διαδραματίζεται ανάμεσα τις δύο πρώτες και την τρίτη ταινία Wonder Woman.
 Black Canary: Τον Αύγουστο του 2021 ανακοινώθηκε ότι μια ταινία για την Ντάινα Λανς/Black Canary βρίσκεται σε ανάπτυξη με την Τζουρνί Σμόλετ να επιστρέφει στον ρόλο από το Αρπακτικά Πτηνά. Η ταινία θα κυκλοφορήσει στο HBO Max. Τον Ιούνιο του 2022 η Σμόλετ δήλωσε ότι η ταινία θα ακολουθήσει την ιστορία του χαρακτήρα και θα περιέχει πολλές σκηνές πολεμικής τέχνης.
 Booster Gold: Τον Σεπτέμβριο του 2015 μια ταινία για τον Booster Gold ανακοινώθηκε, μαζί με το γεγονός ότι θα συνδεόταν με το Justice League. Τον Σεπτέμβριο του 2016 όμως ανακοινώθηκε τελικά ότι η ταινία δεν θα συνδέεται τελικά με καμία άλλη ταινία. Από τότε δεν έχει γίνει καμία ενημέρωση για την ταινία.
 Deadshot: Τον Δεκέμβριο του 2016 μια ταινία για τον Φλόιντ Νιούτον/Deadshot μπήκε σε ανάπτυξη. Τον Σεπτέμβριο του 2018, ο Γουίλ Σμιθ επιβεβαίωσε ότι θα επιστρέψει στον ρόλο του από το Ομάδα Αυτοκτονίας. Τον Φεβρουάριο του 2017, ο Σμιθ έφυγε από την ταινία και ο Ίντρις Έλμπα θα τον αντικαθιστούσε στο The Suicide Squad. Τον Απρίλιο, ο ρόλος του Έλμπα άλλαξε και έγινε ο Bloodsport, δίνοντας στον Σμιθ την ευκαιρία να επιστρέψει στην ταινία του. Η παραγωγή θα άρχιζε τον Απρίλιο του 2022 αλλά μετά το περιστατικό στα 94α Όσκαρ η παραγωγή αναβλήθηκε.
 Gotham City Sirens: Μια ταινία βασισμένη στις Gotham City Sirens συμπεριλαμβάνοντας τις Χάρλεϊ Κουίν, Catwoman και Πόιζον Άιβι ανακοινώθηκε τον Δεκέμβριο του 2016. Ο Ντέιβιντ Όιερ θα σκηνοθετήσει την ταινία με την Μάργκοτ Ρόμπι να επιστρέφει στον ρόλο της Χάρλεϊ Κουίν και τον Τζάρεντ Λέτο να επιστρέφει ως Τζόκερ. Η παραγωγή της ταινίας αναβλήθηκε για το Αρπακτικά Πτηνά.
 Green Lantern Corps: Μια ταινία για τους Green Lantern Corps μπήκε σε ανάπτυξη τον Οκτώβριο του 2014. Θα κυκλοφορούσε στις 24 Ιουλίου του 2020 αλλά αργότερα αναβλήθηκε. Η ταινία θα έχει σύνδεση με το σίκουελ του Man of Steel (2013). Είχε γυριστεί μια σκηνή για το Zack Snyder's Justice League (2021) όπου έδειχνε τον Τζων Στιούαρτ, υποδυόμενο από τον Γουέιν Τ. Καρ, αλλά η Warner Bros. αφαίρεσε την σκηνή από την ταινία καθώς είχε άλλα σχέδια από τον χαρακτήρα.
 Άτιτλη ταινία του Τζέιμς Γκαν: Τον Οκτώβριο του 2022, ανακοινώθηκε ότι ο Τζέιμς Γκαν και ο Πίτερ Σαφράν δουλεύουν σε ακόμα μία ταινία στο DCEU, ακολουθώντας την επιτυχία του Γκαν στα The Suicide Squad και Peacemaker. Θα είναι το πώτο από πολλά πρότζεκτ.
 Lobo: Τον Σεπτέμβριο του 2009, μία ταινία για τον Lobo μπήκε σε ανάπτυξη, με τον Ντουέιν Τζόνσον αρχικά να είναι προγραμματισμένος πρωταγωνιστήσει. Τον Φεβρουάριο του 2018, η Warner Bros. συζητούσε με τον Μάικλ Μπέι να σκηνοθετήσει την ταινία. Τον Νοέμβριο του 2022, ο Τζέισον Μομόα ανακοίνωσε πως θα πάρει μέρος σε ένα πρότζεκτ που είναι ένα πραγματοποιημένο όνειρό του. Σε μια συνέντευξη δήλωσε πως θα είναι ταινία και ότι θα είναι με έναν από τους αγαπημένους του υπερήρωες, με πολλούς να εικάζουν πως μιλάει για την ταινία Lobo.
 The Metal Men: Τον Απρίλιο του 2007, μια ταινία για τους Metal Men μπήκε σε ανάπτυξη. Τον Οκτώβρη του 2021 ο σκηνοθέτης της ταινίας Μπάρι Στόνερφιλντ ανακοίνωσε ότι το σενάριο ακόμα γράφεται. Τον Νοέμβριο του 2022, ο Τζέιμς Γκαν επιβεβαίωσε πως αυτός και ο Πίτερ Σαφράν έχουν σχέδια για την ομάδα, δηλώνοντας πως είναι από τους αγαπημένους του χαρακτήρες της DC.
 Nightwing: Τον Φεβρουάριο του 2017 μια ταινία για τον Ντικ Γκρέισον/Nightwing μπήκε σε ανάπτυξη. Ο χαρακτήρας όμως είναι νεκρός στο DCEU, με τον σκηνοθέτη Κρις ΜακΚέι να δηλώνει ότι η ταινία μπορεί να μην είναι τελικά μέρος του DCEU.
 Plastic Man: Τον Δεκέμβρη του 2018 μία ταινία για τον Plastic Man μπήκε σε ανάπτυξη, με την ταινία να περιγράφεται ως κωμωδία δράσης. Τον Δεκέμβρη του 2020, το σενάριο ξαναγράφτηκε από την αρχή με τον χαρακτήρα να είναι γυναίκα σε αυτήν την ταινία.
 Static Shock: Τον Αύγουστο του 2020 στο DC FanDome ανακοινώθηκε ότι μια ταινία για τον Static είναι σε ανάπτυξη. Τον Οκτώβρη ο Μάικλ Μπ. Τζόρνταν ανακοίνωσε ότι θα είναι παραγωγός της ταινίας, η οποία θα μπορούσε να κυκλοφορήσει στο HBO Max.
 Zatanna: Τον Νοέμβριο του 2018, μία ταινία για την Ζατάνα μπήκε σε ανάπτυξη. Τον Μάρτιο του 2021 αποκαλύφθηκε ότι θα είναι ταινία του HBO Max. Η παράγωγή θα γινόταν από τον Τζέι Τζέι Άμπραμς. Τον Οκτώβρη του 2022 όμως ανακοινώθηκε ότι δεν θα κυκλοφορήσει στο HBO Max αλλά σε κάποια άλλη υπηρεσία.

Τηλεοπτικές σειρές 

Άλλες σειρές σε ανάπτυξη
Άτιτλη σειρά Amanda Waller: Τον Μάιο του 2022 μία σειρά για την Αμάντα Γουόλερ μπήκε σε ανάπτυξη, με την Βαϊόλα Ντέιβις να επιστρέφει στον ρόλο της. Οι Τζέιμς Γκαν, Πίτερ Σαφράν και Κρίσταλ Χένρι θα είναι οι παραγωγοί με τον Χένρι να γράφει το σενάριο. Η σειρά θα διαδραματίζεται μετά τα γεγονότα της πρώτης σεζόν του Peacemaker.
 Άτιτλη σειρά John Constantine: Τον Φεβρουάριο του 2021 ανακοινώθηκε μια σειρά για τον χαρακτήρα Τζον Κόνσταντιν. Η σειρά θα ήταν με τον Κόνσταντιν σε νεαρή ηλικία στο Λονδίνο και θα οδηγούσε στο Justice League Dark που βρίσκεται αυτή τη στιγμή σε ανάπτυξη. Τα γυρίσματα θα ξεκινούσαν αρχές του 2023. Τον Σεπτέμβρη, μετά την ανακοίνωση του σίκουελ της ταινίας Constantine (2005) με πρωταγωνιστή τον Κιάνου Ριβς, η σειρά ακυρώθηκε. Παρ' όλα αυτά αργότερα ανακοινώθηκε ότι θα κυκλοφορήσει σε κάποια άλλη υπηρεσία.
 Justice League Dark: Τον Δεκέμβριο του 2013, ο Γκιγιέρμο Ντελ Τόρο άρχισε να αναπτύσσει μια ταινία για τους Justice League Dark, αλλά αποχώρησε από το πρότζεκτ τον Ιούνιο του 2015. Τον Αύγουστο του 2016 ο Νταγκ Λίνμαν πήρε τον ρόλο του σκηνοθέτη, αλλάζοντας τον τίτλο σε Dark Universe, αλλά αποχώρησε και αυτός τον Μάιο του 2016. Το 2017 ο τίτλος ξαναγύρισε στο Justice League Dark και τον Απρίλιο του 2017 άλλαξε από ταινία σε σειρά, με τον Τζέι Τζέι Έιμπραμς να είναι ο παραγωγός. Το Justice League Dark θα κυκλοφορήσει αφότου οι βασικοί χαρακτήρες έχουν πάρει τις δικές τους ταινίες ή σειρές, παρόμοιο με το πως οι σειρές του Netflix του Κινηματογραφικού Σύμπαντος της Marvel οδήγησαν στο The Defenders (2017).
 Madame X: Μια σειρά για την Madame Xanadu ανακοινώθηκε τον Ιούνιο του 2021. Η σειρά θα οδηγήσει στο Justice League Dark. Τον Σεπτέμβρη του 2022 όμως η σειρά ακυρώθηκε, αλλά τελικά θα πουληθεί σε μια άλλη υπηρεσία streaming.
 Άτιτλη spin-off σειρά του The Suicide Squad: Τον Ιανουάριο του 2021, ο Τζέιμς Γκαν δήλωσε ότι είχε και άλλες ιδέες για spin-offs του The Suicide Squad. Τον Ιανουάριο του 2022 ο Γκαν δήλωσε ότι δεν θα είναι κωμωδία όπως το Peacemaker. Αργότερα τον Ιούνιο ο Γκαν είπε ότι θα γράψει και θα σκηνοθετήσει όλη τη σειρά και ότι χαρακτήρες από το Peacemaker θα εμφανιστούν σε αυτήν την σειρά. Επίσης είπε ότι αυτός και η DC έχουν "μεγάλα σχέδια" για το μέλλον.
 Άτιτλη σειρά Val-Zod: Τον Ιούλιο του 2021 μία σειρά για τον Βαλ-Ζοντ ανακοινώθηκε για το HBO Max. Ο Μάικλ Μπ. Τζόρνταν θα είναι ο παραγωγός της σειράς και μπορεί να πρωταγωνιστήσει.

Ακυρωμένα πρότζεκτ 

 Batgirl: Τον Απρίλιο του 2018 η Κριστίνα Χόντσον, η οποία είχε δουλέψει στο Αρπακτικά Πτηνά και στο The Flash, προσλήφθηκε για να γράψει το σενάριο του Batgirl. Τον Μάιο του 2021 ο Αντίλ Ελ Άρμπι και ο Βιλάλ Φαλά προσλήφθηκαν για να σκηνοθετήσουν την ταινία. Τον Ιούλιο η Λέσλι Γκρέις πήρε τον ρόλο της Μπάρμπαρα Γκόρντον/Batgirl και ο Τζ. Κ. Σίμονς ανακοινώθηκε να επιστρέψει ως Τζέιμς Γκόρντον από τις προηγούμενες ταινίες. Τον Οκτώβριο, ο Μπρένταν Φρέιζερ προσλήφθηκε για να υποδυθεί τον Firefly. Τον Δεκέμβριο ο Μάικλ Κίτον ανακοινώθηκε ότι θα επιστρέψει ως Μπρους Γουέιν /Batman από τις ταινίες Μπάτμαν (1989) και Ο Μπάτμαν επιστρέφει (1992). Ο Κίτον θα εμφανιζόταν και στο The Flash (2023) πριν το Batgirl πριν αναβληθεί για το 2023. Η Ιβόρι Ακουίνο πήρε τον ρόλο της Αλίσια Γιο, της πρώτης βασικής transgender χαρακτήρα σε DC ταινία. Τα γυρίσματα ξεκίνησαν τον Νοέμβριο του 2021 στην Γλασκώβη και ολοκληρώθηκαν τον Μάρτιο του 2022. Η ταινία θα κυκλοφορούσε κάποια στιγμή μέσα στο 2022 στο HBO Max. Τον Αύγουστο όμως η Warner Bros. Discovery ακύρωσε την ταινία καθώς δεν ήταν πρόθυμοι να ξοδέψουν χρήματα στην μετα-παραγωγή για μια ταινία που δεν θα κυκλοφορούσε στους κινηματογράφους. 
 The Batman: Τον Ιούλιο του 2015, ανακοινώθηκε ότι ο Μπεν Άφλεκ θα πρωταγωνιστήσει, κάνει την παραγωγή, σκηνοθετήσει και γράψει το σενάριο για μια ταινία Batman. Ο κακός της ταινίας θα ήταν ο Ντέθστροουκ, με τον Τζο Μανγκανιέλο να επιστρέφει στον ρόλο του. Ο Riddler και η Batgirl θα εμφανίζονταν. Τον Φεβρουάριο του 2017 όμως τον ρόλο του σκηνοθέτη πήρε ο Ματ Ριβς. Όμως ο Ματ Ριβς ήθελε μια νεότερη εκδοχή του Batman για την ταινία του οπότε έδωσε τον ρόλο στον Ρόμπερτ Πάτινσον και άλλαξε όλο το σενάριο. Μετά την κυκλοφορία του Zack Snyder's Justice League (2021) ξεκίνησε μια καμπάνια για να κυκλοφορήσει η ταινία του Άφλεκ. 
 Cyborg:  Τον Οκτώβριο του 2014 μια ταινία για τον Cyborg μπήκε σε ανάπτυξη, με τον Ρέι Φίσερ και τον Τζο Μόρτον να επιστρέφουν από το Justice League (2017). Ο Φίσερ δήλωσε ενδιαφέρον για να το σκηνοθετήσει ο Ζακ Σνάιντερ. Το Cyborg θα κυκλοφορούσε στις 3 Απριλίου του 2020 αλλά αργότερα αναβλήθηκε. Ο Φίσερ όμως μετά τα γυρίσματα του Justice League δεν ήθελε να επιστρέψει στον ρόλο αν ο Γουόλτερ Χαμάντα έπαιρνε μέρος στην ταινία. Η DC Films δήλωσε ότι δεν θα αντικαθιστούσαν τον ρόλο. Αργότερα ο Φίσερ δήλωσε ότι θα επέστρεφε αν ο Σνάιντερ έπαιρνε μέρος στην ταινία, και ότι θα του άρεσε αν ο Σνάιντερ ή ο Ρικ Φαμουγίγουα σκηνοθετούσε την ταινία.
 Deathstroke: Τον Οκτώβρη του 2017 ανακοινώθηκε μια ταινία για τον Ντέθστροουκ, με τον Μανγκανιέλο να επιστρέφει στον ρόλο. Η ιστορία θα ήταν σκοτεινή, παρόμοια με τις Κορεάτικες νουάρ ταινίες. Τον Μάρτιο του 2021 ο Μανγκανιέλο επιβεβαίωσε ότι η ταινία μετά από πολλές αναβολές ακυρώθηκε. Η ταινία θα έδειχνε την ζωή του Ντέθστρουκ στις Ένοπλες Δυνάμεις των ΗΠΑ και την σχέση του με την Λεγεώνα των Σκιών, και θα έδειχνε χαρακτήρες όπως Τάλια αλ Γκουλ, Γουίλιαμ Γουίντεργκριν και Άντελαϊν Κέιν μαζί με τα παιδία τους. Η ταινία θα οδηγούσε στην ταινία The Batman του Μπεν Άφλεκ.
 Green Lantern: Αρχικά το Green Lantern θα ήταν η πρώτη ταινία του DCEU, αλλά όλα του τα σίκουελς ακυρώθηκαν μετά την αποτυχία του. Παρ' όλα αυτά ο ηθοποιός που υποδύθηκε τον Sinestro, ο Μαρκ Στρονγκ το ανέφερε ως μέρος του DCEU τον Φεβρουάριο του 2019. Οι χαρακτήρες της ταινίας όμως θα εμφανίζονταν στο Green Lantern Corps. Ο Ζακ Σνάιντερ ήθελε να επιστρέψει ο Ράιαν Ρέινολντς στο Zack Snyder's Justice League (2021) αλλά δεν του μίλησε για αυτό. Η ταινία αποκαλύφθηκε ότι είναι στην Γη-12 του νέου πολυσύμπαντος στο Crisis on Infinite Earths. 
 Harley Quinn vs. The Joker: Τον Ιούλιο του 2017 μια ταινία με την Χάρλεϊ Κουίν και τον Τζόκερ ανακοινώθηκε. Η παραγωγή θα ξεκινούσε μετά το The Suicide Squad (2021). Η ιστορία θα ήταν για την τοξική σχέση των δύο χαρακτήρων και θα οδηγούσε στο Αρπακτικά Πτηνά (2020) και σε μια άτιτλη ταινία Τζόκερ. Η ταινία ακυρώθηκε τον Φεβρουάριο του 2019.
 Άτιτλη ταινία Joker: Τον Ιούνιο του 2018, μια ταινία με τον Τζόκερ μπήκε σε ανάπτυξη με τον Τζάρεντ Λέτο. Θα οδηγούσε σε όλα τα επόμενα σχετικά Suicide Squad πρότζεκτ. Τον Φεβρουάριο του 2019 όμως η ταινία ακυρώθηκε και μία ταινία Τζόκερ εκτός του DCEU κυκλοφόρησε αργότερα την ίδια χρονιά.
 Συνέχειες του Justice League: Τον Οκτώβριο του 2014, το Justice League Part Two ανακοινώθηκε, με τον Σνάιντερ να επιστρέφει ως σκηνοθέτης, αλλά αργότερα χωρίστηκε σε δύο. Η πρώτη ταινία θα κυκλοφορούσε στις 14 Ιουνίου του 2019, αλλά αναβλήθηκε για να κυκλοφορήσει τότε το The Batman. Οι κακοί της ταινίας θα ήταν οι Injustice League, συμπερυλαμβάνοντας τους Λεξ Λούθορ, Ντόκτορ Πόιζον, Κάπτεν Κολντ, Ρίντλερ, Όσιαν Μάστερ και Μπλακ Μάντα. Η μάχη θα οδηγούσε στους θανάτους της Wonder Woman και του Aquaman. Η ταινία θα τελείωνε με τον Ντάρκσαϊντ να εισβάλλει την Γη και να σκοτώνει την έγγειο Λόις Λέιν. Αυτό θα οδηγούσε τον Superman αδύναμο ψυχολογικά και να υποκύπτει στην Εξίσωση της Αντι-Ζωής. Το 2019 όμως η ταινία ακυρώθηκε καθώς η Warner Bros. ήθελε να φτιάχνει αυτόνομες ταινίες παρά το πρότζεκτ. Τον Μάρτιο του 2021, η ιστορία των σίκουελ του Justice League διέρρευσε στο διαδύκτιο. Η τρίτη ταινία με τίτλο Justice League 2A θα κυκλοφορούσε το 2020. Θα διαδραματιζόταν πέντε χρόνια μετά την δεύτερη ταινία και θα ήταν για την ομάδα να πηγαίνει πίσω στον χρόνο. Ο Batman θα θυσίαζε την ζωή του για να σώσει την Λόις, φτιάχνοντας μια νέα χρονολογία που η εισβολή του Ντάρκσαϊντ ποτέ δεν έγινε. Είκοσι χρόνια αργότερα το παιδί της Λόις θα γινόταν ο δεύτερος Batman. 
 Krypton: Η σειρά Krypton είναι για τον παππού του Superman. Αρχικά όμως θα ήταν μέρος του DCEU και πρίκουελ του Man of Steel. Με το που κυκλοφόρησε όμως η σειρά όλες οι συνδέσεις με το DCEU έπεσαν και έγινε αυτόνομη σειρά. 
 New Gods: Τον Μάρτιο του 2018 ανακοινώθηκε μια ταινία για τους New Gods. Ο Ντάρκσαϊντ θα ήταν ο κύριος κακός της ταινίας. Η ταινία ακυρώθηκε τον Απρίλιο του 2021, επειδή ο Ντάρκσαϊντ εμφανίστηκε και στο Zack Snyder's Justice League. Οι χαρακτήρες Mister Miracle, Big Barda, Granny Goodness και Highfather θα εμφανίζονταν. 
 Άτιτλη ταινία Black Manta: Τον Φεβρουάριο του 2019, ανακοινώθηκε μία spin-off ταινία τρόμου του Aquaman. Θα ήταν για το βασίλειο των τεράτων Trench. Τον Μάρτιο του 2019 ανακοινώθηκε ότι θα κυκλοφορήσει πριν το Ο Aquaman και το Χαμένο Βασίλειο. Τον Απρίλιο του 2021 ακυρώθηκε και αποκαλύφθηκε ότι η ταινία τελικά ήταν για τον Black Manta. 
 The Sandman: Τον Ιούλιο του 2013 ανακοινώθηκε μια ταινία για τον Μορφέας/Όνειρο του Ατελείωτου/Sandman. Η ταινία όμως δεν προχώρησε και μία σειρά εκτός του DCEU κυκλοφόρησε το 2022 στο Netflix. 
 Supergirl: Τον Αύγουστο του 2018 μία ταινία για την Κάρα Ζορ-Ελ/Supergirl μπήκε σε ανάπτυξη, με την Warner Bros. να ψάχνει γυναίκα σκηνοθέτη. Τον Φεβρουάριο του 2021 η Σάσα Καλέ πήρε τον ρόλο, με την πρώτη εμφάνιση του χαρακτήρα να είναι το αναμενόμενο The Flash. Τον Αύγουστο του 2022, μετά την ακύρωση του Batgirl, η ανάπτυξη του Supergirl σταμάτησε επίσης. 
 The Wonder Twins: Τον Φεβρουάριο του 2022 μια ταινία για τον Zan και την Jayne, γνωστοί και ως The Wonder Twins ανακοινώθηκε. Τον Απρίλιο ο Κ.Τζ. Άπα και η Ιζαμπέλ Μέι πήραν τους ρόλους. Τα γυρίσματα θα ξεκινούσαν τον Ιούλιο του 2022 στην Ατλάντα. Ακυρώθηκε όμως τον Μάιο του 2022 από την Warner Bros. Discovery.

Χρονολογική σειρά 
Το Άνθρωπος από Ατσάλι διαδραματίζεται μετά τα γεγονότα των ταινιών Wonder Woman και Wonder Woman 1984, τα οποία διαδραματίζονται το 1918 και το 1984. Τα γεγονότα του Batman v Superman: Η Αυγή της Δικαιοσύνης διαδραματίζονται 18 μήνες μετά το Άνθρωπος από Ατσάλι. Το Ομάδα Αυτοκτονίας και το Justice League διαδραματίζονται μετά την ταινία, ένα και δύο χρόνια μετά από αυτήν. 

Ο Τζέισον Μομόα δήλωσε ότι το Aquaman διαδραματίζεται ακριβώς μετά το Zack Snyder's Justice League, παρά τα λεγόμενα των Warner Bros. Μετά από το Aquaman διαδραματίζεται το Shazam!, τα Χριστούγεννα του 2018. Μετά ακολουθούν τα Αρπακτικά Πτηνά και το The Suicide Squad, που διαδραματίζονται το 2020 και το 2021. Το Peacemaker διαδραματίζεται πέντε μήνες μετά το The Suicide Squad. Το Black Adam διαδραματίζεται λίγο καιρό μετά τα γεγονότα του Peacemaker, αλλά δεν έχει επιβεβαιωθεί ακριβώς πότε.

Ηθοποιοί και χαρακτήρες

Yποδοχή

Έσοδα

Ανταπόκριση κριτικών και κοινού 
Ταινίες

Σειρές

Παραπομπές

Εξωτερικοί Σύνδεσμοι 
 DC Comics Movies
 DC Extended Universe Wiki

Εκτεταμένο Σύμπαν της DC
Εμπορικά σήματα οπτικοακουστικών μέσων